burgasdotpro/wikipedia huggingface dataset:
Trebeľa

Trebeľa (do 2008 aj Terebľa) je potok na východnom Slovensku, preteká územím okresov Košice-okolie a Trebišov. Je to významný pravostranný prítok Roňavy, má dĺžku 15,3 km a je tokom V. rádu. Na dolnom toku výrazne meandruje. Medzi obcou Kalša a ústím tečie súbežne s korytom Roňavy na ľavom brehu. Za obcou Kalša sa na približne 1 km dlhom úseku rozvetvuje na dve ramená.
Prameň.
Trebeľa pramení v Slanských vrchoch na západnom svahu Veľkého Miliča () v nadmorskej výške cca , neďaleko slovensko-maďarskej štátnej hranice.
Smer toku.
Od prameňa tečie najprv na sever, v okolí obce Nový Salaš sa esovito stáča a pokračuje na východ, pričom vytvára oblúk vypnutý na sever. Za obcou Kalša tečie juhovýchodným smerom a napokon pri obci Kuzmice tečie k ústiu severojužným smerom.
Ústie.
Potok sa vlieva do Roňavy pri obci Kuzmice v nadmorskej výške približne 
Pôvod názvu.
Geografický názov Trebeľa bol motivovaný slovným základom "trebiti" vo význame "mýtiť, klčovať les" v oblasti pomenúvaného vodného toku. Menší počet špecialistov v etymológii vykladá pôvod názvu "Trebeľa" motiváciou staroslovenským slovným základom "trěba" vo význame "potreba, nutnosť, nasýtenie jedlom, predkresťanská obeta bohom". Pomenovací akt prebehol v slovenskom jazykovom prostredí v podobe "Trebeľa" pred rokom 1321; po prisídlení maďarského obyvateľstva bol názov "Trebeľa" podľa zákonitostí preberania cudzích slov do maďarčiny prevzatý a modifikovanný do podoby → "Tereblye" (pred rokom 1321); po opätovnom posune slovensko-maďarskej etnickej a jazykovej hranice bol tento názov v 16. storočí späťprevzatý do slovenčiny v podobe → "Terebľa"; názvoslovná autorita v roku 2008 revitalizáciou pôvodného názvu štandardizovala podobu → "Trebeľa".
Najstarší písomný doklad vodného toku je z roka 1321 v listine, ktorou kráľ dal majetok po zosnulom vlastníkovi bez dedičov Lampertovmu synovi, Michalovi, füzérskemu hradnému kastelánovi, a zároveň popísal hranice tohto majetku; latinsky písaná listina o. i. obsahuje v popise hraníc aj názov "aqua Thereble". Táto listina pomáha datovať prevzatie názvu "Trebeľa" zo slovenčiny do maďarčiny a jeho modifikáciu do podoby "Tereblye" pred rok 1321.
Podobnú motiváciu pomenovania toponyma majú aj názvy vodných tokov, príp. sídelné názvy, ktorých derivátmi sú názvy vodných tokov: Trebianka (pravostranný prítok Nitry), Trebichavský potok (ľavostranný prítok Bebravy), Trebostovský potok (ľavostranný prítok Turca), Trebušovský potok (pravostranný prítok Čebovského potoka) a Trepešský potok (ľavostranný prítok Ľutinky). Rovnakú motiváciu pomenovania má i názov obce Trebeľovce v okrese Lučenec, ktorý je navyše rozšírený o rodinnú koncovku množného čísla sídelných názvov "-ovce"; porovnaj aj názvy: ukrajinská rieka "Terebľa" (ukr. Теребля) (pravostranný prítok Tisy v Zakarpatskej oblasti), poľské dve obce Trzebiele.
Kukuričné lupienky

Kukuričné lupienky sú jedlom, ktoré vzniká kombináciou uvarenej kukurice s cukrom, vitamínmi a minerálnymi látkami. Je to tradičné jedlo podávané na raňajky, obvykle s mliekom.
Ich história sa začína už v 19. storočí, keď skupina adventistov začali pripravovať nové jedlá z kukurice, kvôli ich diéte. Ich podoba, ako ich poznáme dnes súvisí s "náhodou" bratov Kellogovcov, ktorí prišli na nový spôsob výroby. Ich vynález bol patentovaný v roku 1896. 
V roku 1906 bola založená spoločnosť Kellogg's, významný výrobca lupienkov dodnes.
Malá Izra (potok)

Malá Izra je potok na juhu východného Slovenska, tečie v juhovýchodnej časti okresu Košice-okolie. Je to ľavostranný prítok Izry, meria a je tokom VI. rádu. 
Potok tečie v Slanských vrchoch, v podcelku Milič a pramení na západnom úpätí Veľkého Miliča () v nadmorskej výške cca Najprv tečie východným smerom, na hornom toku vzniklo zahradením toku jazero Malá Izra. Z ľavej strany priberá prítok z juhovýchodného svahu Malého Miliča () a stáča sa na juhovýchod. Sprava potom priberá potok vytekajúci z jazera Izra a do potoka Izra ústi severozápadne od obce Brezina v nadmorskej výške približne
Izra (potok)

Izra je potok na východe Slovenska, tečie na území okresov Košice-okolie a Trebišov. Je to významný pravostranný prítok Roňavy, meria a je tokom V. rádu. Na hornom toku vzniklo zahradením doliny toku rovnomenné jazero. Na strednom toku výraznejšie meandruje a na dolnom toku tvorí na cca dlhom úseku štátnu hranicu s Maďarskom.
Prameň.
Pramení v Slanských vrchoch na juhovýchodnom úpätí Veľkého Miliča () v nadmorskej výške cca 
Smer toku.
Od prameňa tečie najprv na východ, na hornom toku sa esovito ohýba a pokračuje znovu východným smerom. Pred obcou Brezina mení smer toku a tečie na juhovýchod, v blízkosti štátnej hranice tečie opäť k východu.
Ústie.
Izra ústi do Roňavy na okraji obce Michaľany v nadmorskej výške približne , na slovensko-maďarskom pomedzí.
Byšta (potok)

Byšta je potok na východe Slovenska, preteká územím okresu Trebišov. Je to pravostranný prítok Izry, má dĺžku a je tokom VI. rádu. Na dolnom toku (cca ) tvorí slovensko-maďarskú štátnu hranicu a na kratšom úseku tečie rovnobežne s Izrou na ľavom brehu. Na strednom toku bola vybudovaná vodná nádrž Byšta. Maďarský názov toku je "Bükk-patak".
"Prameň:" v Slanských vrchoch na juhovýchodnom úpätí Lipovca () v nadmorskej výške približne 
"Smer toku:" od prameňa najprv na východ, potom sa stáča na juhovýchod, na dolnom toku (štátna hranica) tečie opäť východným smerom, pričom vytvára oblúk prehnutý na sever
"Geomorfologické celky:" 1. Slanské vrchy, podcelok Milič, 2. Východoslovenská pahorkatina, podcelok Podslanská pahorkatina (tvorí hranicu medzi nimi)
"Prítoky:" zľava potok tečúci osadou Byšta-kúpele a potok prameniaci na západnom svahu Veľkej hory (); sprava nemá prítoky
"Ústie:" do Izry neďaleko slovensko-maďarskej štátnej hranice, západojuhozápadne od obce Michaľany v nadmorskej výške cca 
"Obce:" tečie len okrajom Byšty
Slančík (potok)

Slančík je potok na východnom Slovensku, preteká juhovýchodnou časťou okresu Košice-okolie. Je to pravostranný prítok Roňavy, meria a je tokom V. rádu. Najmä na dolnom toku tečie výrazne zvlneným korytom.
"Prameň:" v Slanských vrchoch, v lokalite Nižné košariská, východne od kóty 441,5 m v nadmorskej výške približne 
"Smer toku:" najprv na juh, pričom vytvára výrazný oblúk smerujúci na západ a následne pokračuje juhovýchodným až juhojuhovýchodným smerom k ústiu
"Geomorfologické celky:" 1. Slanské vrchy, podcelok Bogota, 2. Východoslovenská pahorkatina, podcelok Podslanská pahorkatina
"Prítoky:" sprava dva prítoky prameniace severne od obce Slanec, Bradlový potok (); zľava prítok z oblasti Vilongova
"Ústie:" do Roňavy na južnom okraji obce Slanské Nové Mesto v nadmorskej výške približne 
"Obce:" okrajom obcí Slančík a Slanské Nové Mesto
Cork (mesto v Írsku)

Cork je druhé najväčšie mesto v Írsku. Má rozlohu a žije tu okolo 120-tisíc obyvateľov. Vrátane predmestí tu žije 186-tisíc ľudí, v oblasti známej ako Metropolitan Cork 274-tisíc a v oblasti známej ako Greater Cork area okolo 380-tisíc.
Almere (mesto)

Almere je mesto v Holandsku, ktoré má rozlohu 248,77 km² a 180-tisíc obyvateľov. Prvý dom tu bol postavený v roku 1976.
Rakovina pľúc

Rakovina pľúc patrí medzi najčastejšie sa vyskytujúce rakovinové ochorenia vôbec. U mužov ide dokonca o druhé najčastejšie ochorenie rakovinového typu, hneď za rakovinou prostaty. Priemerný vek, v ktorom k ochoreniu dochádza je 55-60 rokov. 
Rizikovými faktormi sú predovšetkým fajčenie (cigaretový dym) a prašnosť v prostredí, v ktorom žijeme a pracujeme, napríklad pri povolaniach s výskytom zvýšenej prašnosti alebo nečistoty pracovného prostredia (robotnícke povolania, bydlisko blízko továrne alebo frekventovanej cesty a pod.). 
Náhodný nález pri röntgene pľúc býva často len prvým dôkazom toho, že čosi nie je s nami v poriadku. Neduhy ako kašeľ, problémy s dýchaním, vykašľávanie krvi alebo strata hmotnosti sa vyskytujú až v neskoršom štádiu a mali by byť bezpodmienečne sledované a testované, aby sa zistila ich príčina.
Paula Abdulová

Paula Julie Abdulová (* 19. jún 1962, San Fernando, Kalifornia, Spojené štáty) je americká speváčka, tanečnica a choreografka, známa aj ako porotkyňa americkej súťaže "American Idol".
V roku 1980, keď pôsobila ako roztlieskávačka basketbalového klubu "Los Angeles Lakers", jej tanečný talent objavil choreograf a obsadil ju do niekoľkých videoklipov ( napr.: Janet Jackson - "What Have You Done for Me Lately"). Neskôr začala sama pôsobiť ako speváčka a veľké úspechy zaznamenala koncom 80. a začiatkom 90. rokov. Potom jej sláva ustúpila, riešila hlavne svoj osobný život. V roku
2002 začala pôsobiť v súťaži "American Idol" ako porotkyňa.
Diskografia.
Názov albumu, rok vydania, celosvetový predaj:
Viktor Emanuel II.

Viktor Emanuel II. Savojský (; 14. marec 1820, Turín – 9. január 1878, Rím) bol v rokoch 1849 až 1861 kráľom Kráľovstva Sardínia-Piemont a od 18. februára 1861 do svojej smrti prvý kráľ zjednoteného Talianska.
Uhliská

Uhliská môže byť:
Uhliská (Nižná)

Uhliská sú lyžiarske stredisko na Orave, v okrese Tvrdošín, na katastrálnom území obce Nižná. Oficiálny názov strediska je SkiCentrum Uhliská.
Areál strediska leží v Oravskej vrchovine na severozápadnom svahu vrchu Prasatín (856,6 m n. m.), južne od obce Nižná. Spojenie zabezpečuje účelová komunikácia z tejto obce (odbočenie z cesty I/59), ako aj odbočka z cesty II/584 pri ruinách mlynu za obcou Podbiel.
Lyžiarom slúži zrekonštruovaný lyžiarsky vlek EPV-300 s celkovou dĺžkou 1 250 m, zjazdovka je široká 50-70 m, pričom celková dĺžka zjazdoviek dosahuje dĺžku 4 km. Samozrejmosťou je umelé zasnežovanie, parkovisko s kapacitou 230 parkovacích miest, požičovňa lyžiarskej výstroje, lyžiarska a snowbordová škola. Ubytovanie je možné v novom penzióne Uhlisko (45 miest), stravovanie poskytuje predovšetkým bufet v údolnej stanici vleku, ale aj dva menšie zariadenia (jeden pri bufete v údolnej stanici, druhý vo vrcholovej stanici vleku).
Twin City

Twin City môže byť:
The Twin City je prezývka mesta Winston-Salem
Twin cities (alebo zriedkavo twin city) môže byť:
Twin City (Bratislava)

Twin City je kancelársky komplex skupiny HB Reavis v Ružinove na území ohraničenom ulicami Mlynské Nivy, Továrenská a Karadžičova. 
Komplex je postavený na mieste bývalej továrne Kablo, ktorú developer zbúral napriek návrhu na pamiatkovú ochranu niektorých častí továrne, pričom sa odvolal na zlý stav budov a verejné ohrozenie. Za nelegálne zbúranie budov bez búracieho povolenia pred mu bola stavebným úradom udelená pokuta vo výške 1 mil. Sk. 
Názov projektu vychádza z jeho pozície na hranici Starého Mesta, čím prepája historické centrum Bratislavy s modernou kancelárskou štvrťou. Architektúra budov reaguje na blízkosť historického centra, ktoré je charakteristické domami tvoriacimi mestské bloky a aj na industriálnu históriu zóny Chalupkova svojou tehlovou fasádou a medenými panelmi, pripomínajúce niekdajšie továrne na káble z prelomu 18-teho a 19-teho storočia. 
Pôvodný projekt s názvom Twin City, ktorý vznikol ešte pre finančnou krízou a následným útlmom stavebných aktivít, zahŕňal aj priľahlé pozemky a autobusovú stanicu, s plánovaným premostením ponad ulicu Mlynské Nivy. Od projektu boli však oddelené a dostali samostatný názov - Nivy, zahŕňajúca nákupné stredisko s autobusovou stanicou v podzemí, Nivy Tower, najvyššia budova Bratislavy v súčasnosti vo výstavbe a ďalší projekt s pracovným názvom Mlynské Nivy Košická na rohu rovnomenných ulíc, ktorý je v príprave.
Prvé tri administratívne budovy komplexu Twin City s označeniami A, B a C, boli dokončené v roku 2017. O dva roky neskôr bola dokončená 92-metrová výšková budova Twin City Tower na rohu ulíc Mlynské Nivy a Karadžičova, kde sa v pôvodne uvažovalo s parkom. 
Twin City s celkovou prenajímateľnou plochou viac ako 60 000 metrov štvorcových kancelárií a služieb v parteri je jedným z najväčších kancelárskych komplexov v Bratislave, v ktorom denne pracuje takmer 10-tisíc ľudí. Medzi najväčších nájomcov v komplexe patria PwC Slovensko, Swiss Re, Sygic, SAP a tiež developer projektu HB Reavis.
Jaroslava Viačeslavovna Švedovová

Jaroslava Viačeslavovna Švedovová (; * 12. september 1987, Moskva, Rusko) je súčasná kazašská profesionálna tenistka ruského pôvodu. Počas svojej profesionálnej kariéry vyhrala 1 turnaj WTA v dvojhre a 3 turnaje vo štvorhre.
Partnerské mesto

Partnerské mestá sú také mestá, ktoré sa aj napriek svojej geografickej vzdialenosti spojili, aby udržiavali vzájomné kultúrne putá a kontakty medzi svojimi obyvateľmi. Majú často, hoci nie vždy, podobné demografické a iné charakteristiky, niekedy aj podobnú históriu. Takéto partnerstvá vedú často k výmenným študentským programom a ekonomickej a kultúrnej spolupráci.
Prax partnerských miest vznikla v Európe po druhej svetovej vojne ako spôsob priviesť obyvateľov ku vzájomnému bližšiemu porozumeniu a ako spôsob, ako podporiť cezhraničné styky. Najpopulárnejšia je táto koncepcia dodnes v Európe, časom sa rozšírila aj na iné svetadiely, čo viedlo niekedy k veľmi zaujímavým partnerstvám.
Ideu partnerských miest v rámci Európy podporuje od roku 1989 aj Európska únia. Tá uvoľnila v roku 2003 na podporu 1300 takýchto projektov sumu 12 miliónov eur.
Neckarsulm

Neckarsulm je mesto v Nemecku v spolkovej krajine Bádensko-Württembersko neďaleko mesta Stuttgart. Jeho katastrálne územie je 24.94 km². Mesto leží v nadmorskej výške
Rodos

Rodos (po novogr. Rodos, po starogr. Rhodos, v slovenčine pre starovek aj novovek podľa PSP "Rodos") môže byť v Grécku:
Falco

Falco môže byť:
Dodekanisa

Dodekanisa (novogr. Δωδεκάνησα -Dodekanisa; iné názvy: Dodekanisos (t.j. novogr. Δωδεκάνησοσ - Dodekanisos), po slovensky aj Dodekanéz alebo zriedkavo Dodekanézy, Dodekanézske ostrovy, Dodekanské ostrovy; v staršej gréčtine Dodekanésos a k tomu zriedkavé slovenské ekvivalenty Dodekanézos, Dodekanesos, Dodekanezos, Dodekaneské ostrovy/súostrovie, Dodekanéske ostrovy/súostrovie; tur. "Onikiada"; gr. aj tur. názov znamená doslova "12 ostrovov") je skupina gréckych ostrovov v Egejskom mori, v blízkosti juhozápadného pobrežia Turecka. Má bohatú históriu a množstvo aj tých najmenších obývaných ostrovčekov je bohatých na staroveké aj stredoveké pamiatky (najmä chrámy a kostoly).
Súostrovie zahŕňa bezmála 100 ostrovov, 19 z nich je trvalo obývaných. Najväčší a najľudnatejší z nich je Rodos.
Dejiny.
Dodekanézy sú po celé svoje dejiny pevne späté s gréckym kultúrnym okruhom. Postupne patrili k Rímskej a Byzantskej ríši. Od 13. storočia boli jednotlivé ostrovy predmetom záujmu Benátok, Janova a Maltézskeho rádu. V roku 1522 boli obsadené Osmanskou ríšou a v jej držbe zostali až do roku 1912, kedy po taliansko-tureckej vojne pripadli Taliansku. Taliansko si ich podržalo pod názvom "Talianske egejské ostrovy" až do roku 1943, kedy boli obsadené Nemeckom. V roku 1945 ostrovy obsadilo britské vojsko a v roku 1947 boli formálne pričlenené ku Grécku.
Komondor

Komondor je plemeno psa vyšľachtené v Maďarsku, uznané v FCI pod číslom 53.
Vzhľad a temperament.
Komondor patrí vďaka svojej robustnej postave a svojej splstnatenej, či do povrázkov po zem splývajúcej bielej srsti k najimpozantnejším ovčiarskym plemenám. Je to pokojné, rozvážne plemeno rešpektujúce väčšinou iba jedného človeka. Je vhodný na stráženie, pričom napáda nepriateľa iba v krajnom prípade. Pri strážení bez príčiny nešteká. Z pôvodného určenia plemena vyplýva, že komondor má rád väčší priestor.
História plemena.
Podobne ako puli, aj komondor pochádza z Ázie, kde dodnes žijú ovčiarske psy podobného výzoru (napr. kirgizský ovčiarsky pes). Do Karpatskej kotliny sa toto plemeno dostalo zrejme s príchodom Maďarov. Jeho pomenovanie spomenul aj Jan Amos Komenský v roku 1643. Ako štandardné plemeno bol uznaný až v roku 1910.
Zvláštne nároky.
Komondor si nevyžaduje denné vyčesávanie, pretože sa nedá vyčesať vôbec, ale sa povrazce ručne rozoberajú a to tak raz za mesiac aby sa srsť nezlepila.
Halle (Saale)

Halle alebo Halle an der Saale je nemecké mesto v spolkovej krajine Sasko-Anhaltsko. Mesto leží na rieke Sála.
Dejiny.
Prvotné dejiny mesta sú spojené s ťažbou soli, ktorej ťažba prebiehala už v Bronzovej dobe. Prvá zmienka o meste pochádza z roku 806. Od 10. storočia do roku 1680 bolo mesto súčasťou Magdeburgského arcibiskupstva. V meste sídli univerzita založená v roku 1694. Medzi hlavné turistické atrakcie patrí hrad Giebichenstein a hrad Moritzburg.
Almere

Almere môže byť:
Alfa rozpad

Alfa rozpad alebo α rozpad je rádioaktívny rozpad ťažkých jadier prvkov s nukleónovým číslom A &gt; 200, pri ktorom sa uvoľňujú α častice. Protónové číslo Z sa pri α rozpade zmenšuje na Z − 2, nukleónové číslo A sa zmenšuje na A − 4. α rozpadom vzniká žiarenie alfa.
Halle

Halle môže byť:
Cork

Cork môže byť:
Gilles Simon

Gilles Simon (* 27. december 1984, Nice, Francúzsko) je súčasný francúzsky profesionálny tenista. Počas svojej kariéry vyhral 7 turnajov ATP v dvojhre.
Xenon

Xenon môže byť:
Pražská defenestrácia

Pražská defenestrácia môže byť:
Ununennium

Ununennium alebo eka-francium je dočasný názov zatiaľ neobjaveného chemického prvku v periodickej tabuľke, ktorý má dočasnú značku Uue a protónové číslo 119.
Ako aj ostatné alkalické kovy, mal by byť veľmi reaktívny s vodou a výbušný na vzduchu pri izbovej teplote. Mal by to byť ďalší kvapalný rádioaktívny prvok pri izbovej teplote po koperníciu, zatiaľ čo radón je rádioaktívny plyn pri izbovej teplote.
Je to prvý chemický prvok v ôsmej perióde periodickej tabuľky a prvý prvok, ktorý je súčasťou tzv. rozšírenej periodickej tabuľky.
Guillermo Cañas

Guillermo Cañas (* 25. november 1977) je bývalý argentínsky profesionálny tenista. Počas svojej kariéry vyhral sedem turnajov ATP v dvojhre a 2 turnaje vo štvorhre.
Nantes

Nantes môže byť:
Unbinilium

Unbinilium alebo eka-rádium je dočasný názov zatiaľ neobjaveného chemického prvku v periodickej tabuľke, ktorý má dočasnú značku Ubn a protónové číslo 120.
Prvok môže byť zaujímavý tým, že patrí do tzv. ostrova stability, pričom izotop 304 by mohol byť najstabilnejší zo všetkých, ktoré je možné pripraviť súčasnými metódami. Tento prvok by mal byť najťažším prvkom ostrova stability a súčasne s prvkom číslo 114, najsférickejší.
Vznik
22Ti + 98Cf → 120Ubn
Ostrov stability

Ostrov stability je jedna z viacerých hypotetických oblastí v rade chemických prvkov, ktoré majú relatívne stabilnejšie jadrá ako ostatné prvky, teda ich protónové a neutrónové čísla zodpovedajú tzv. magickým číslam. Ostrovy stability sa predpokladajú v okolí prvkov s protónovými číslami 114 a 126.
Brescia

Brescia môže byť:
Porto

Porto môže byť:
Koleopterológia

Koleopterológia je náuka o chrobákoch (koleoptérach). Je to súčasť entomológie. Osoba venujúca sa koleopterológii je koleopterológ. 
Štúdiom chrobákov sa zaoberá najväčší počet zberateľov zo všetkých entomológov. Koleopterológia nie je iba krásny a zaujímavý koníček, ale je aj vedným odborom, ktorý sa zaoberá radom chrobákov, ako škodcami lesov, poľnohospodárskych plodín, dreva, potravín a pod.
Dipterológia

Dipterológia je náuka o dvojkrídlom hmyze (rad: Diptera). Je to súčasť entomológie. Osoba venujúca sa dipterológii je dipterológ.
Unbiunium

Unbiunium je dočasný názov zatiaľ neobjaveného chemického prvku v periodickej tabuľke, ktorý má dočasnú značku Ubu a protónové číslo 121.
Je to chemický prvok, ktorého elektrónová konfigurácia obsahuje elektrón v energetickej hladine g, čím je to prvý chemický prvok bloku g. K energetickej hladine g majú prístup aj iné prvky, ale nie v základnom stave.
Nintendo Entertainment System

Nintendo Entertainment System (nazývaná tiež NES, alebo jednoducho Nintendo) je 8-bitová herná konzola vyrobená japonskou spoločnosťou Nintendo. V roku 1983 bola uvedená na japonský trh pod názvom Famicom (skratka od „Family Computer“), neskôr bola vydaná aj na západných trhoch s pozmeneným menom a dizajnom.
Po celom svete bolo predaných vyše 61,9 milióna kusov. Hry pre túto konzolu boli uložené na "Nintendo Entertainment System Game Pak" kartridžoch. Najpredávanejšími hrami boli Super Mario Bros. a Duck Hunt: obe boli vytvorené Nintendom a tiež bývali súčasťou balenia konzol.
11. novembra 2016 bola vydaná špeciálna verzia s názvom Nintendo Classic Mini: Nintendo Entertainment System. Nešlo o vernú repliku, ale o miniatúrnu verziu konzoly s HDMI výstupom a emulátorom s 30 zabudovanými hrami.
Hardvér.
Porovnanie s Famicom.
Japonská verzia menom Famicom sa od tej západnej líšila už na prvý pohľad: mala výrazne iný, menší, bieločervený dizajn. Okrem toho sa líšila aj tým, že herné ovládače k nej boli napevno namontované a nedali sa z nej odpojiť, zatiaľčo NES mala dva porty pre vypojiteľné ovládače (do týchto portov sa dali zapojiť aj špeciálne ovládače, ako napríklad sveteľná pištoľ NES Zapper). Ďalším rozdielom bolo to, že jeden z dvojice japonských ovládačov mal v sebe zabudovaný mikrofón, ktorý sa využíval v malom počte japonských hier (verzie takých hier pre západný trh mali túto funkcionalitu odstránenú).
Unbibium

Unbibium je dočasný názov zatiaľ neobjaveného chemického prvku, ktorý má dočasnú značku Ubb a protónové číslo 122.
Unbitrium

Unbitrium je dočasný názov zatiaľ neobjaveného chemického prvku s chemickou značkou Ubt a protónovým číslom 123.
Unbihexium

Unbihexium je dočasný názov zatiaľ nesyntetizovaného chemického prvku s protónovým číslom 126 a chemickou značkou Ubh.
Zaujímavý je tým, že je to možný ostrov stability.
Untrihexium

Untrihexium je dočasný názov zatiaľ nesyntetizovaného chemického prvku s protónovým číslom 136 a chemickou značkou Uth.
Untriseptium

Untriseptium je dočasný názov zatiaľ nesyntetizovaného chemického prvku s protónovým číslom 137 a chemickou značkou Uts.
V nerelativistickej aproximácii je rýchlosť elektrónu v orbitáli daná vzťahom
kde Z je protónové číslo a α je konštanta jemnej štruktúry elektromagnetických interakcií. Podľa tejto aproximácie akýkoľvek chemický prvok s protónovým číslom väčším ako 137 bude obsahovať elektróny rýchlejšie ako rýchlosť svetla.
Tento paradox prvýkrát vyslovil fyzik Richard Feynman a prvok 137 sa niekedy nazýva "feynmanium".
Untrioctium

Untrioctium je dočasný názov zatiaľ nesyntetizovaného chemického prvku s protónovým číslom 138 a chemickou značkou Uto.
Untriennium

Untriennium je dočasný názov zatiaľ nesyntetizovaného chemického prvku s protónovým číslom 139 a chemickou značkou Ute.
Unquadnilium

Unquadnilium je dočasný názov zatiaľ nesyntetizovaného chemického prvku s protónovým číslom 140 a chemickou značkou Uqn.
Karel Škréta

Karel Škréta (celým menom Karel Škréta Šotonovský ze Závořic, * 1610, Praha - † 30. júl 1674) bol český barokový maliar.
Patril k najvýznamnejším českým maliarom 17. storočia. Vzdelanie nadobudol v Týnskej škole. Maľovať sa naučil pravdepodobne od niektorého z majstrov na kráľovskom dvore. Po bitke na Bielej hore s rodinou emigroval; študoval v Sasku, potom sa presťahoval do Talianska, kde sa zoznámil s dielami holandských majstrov. Od roku 1638 žil v Prahe kde maľoval kostolné oltáre (napr. pre Týnsky chrám alebo kostol sv. Prokopa). Vynikol aj ako portrétista, kresliar a ilustrátor.
Škréta je pochovaný v kostole sv. Havla v Prahe na Starom Meste.
Zoznam atolov na Maldivách

Zoznam atolov na Maldivách v abecednom poradí:
Há Alif

Há Alif (angl. "Haa Alif" alebo "Haa Alifu") je najsevernejší administratívny atol na Maldivách. Má 42 ostrovov, 16 z nich obývaných. Počet obyvateľov je 19 470 . Atol riadi Mohamed Rasheed. Hlavné mesto Diddú. Nachádza sa na dvoch prírodných atoloch Ivahandippolu a severnej časti prírodného atolu Thiladunmathí ().
Neobývané ostrovy.
Alidú (Alidhoo), Alidhuffarufinolu (Alidhuffarufinolhu), Bínáfusi (Beenaafushi), Dapparu (Dhapparu), Dapparuhurá (Dhapparuhuraa), Digufaruhurá (Dhigufaruhuraa), Donakuli (Dhonakulhi), Gáfusi (Gaafushi), Gámatikuludú (Gaamathikulhudhoo), Gallandú (Gallandhoo), Govváfusi (Govvaafushi), Hurá (Huraa), Huvahandú (Huvahandhoo), Innafinolu (Innafinolhu), Kudafinolu (Kudafinolhu), Máfahi (Maafahi), Máfinolu (Maafinolhu), Madulu, Manafaru, Matírah /?Matíra (Matheerah), Medhafusi (Medhafushi), Mulidú (Mulidhoo),
Naridú (Naridhoo), Umaraiffinolu (Umaraiffinolhu), Ungulifinolu (Ungulifinolhu), Vagáru (Vagaaru), Velifinolu (Velifinolhu)
Externé odkazy.
Informácie ministerstva pre rozvoj o atole Há Alif
Dolomit

Dolomit môže byť:
Há Dálu

Há Dálu (angl. Haa Dhaalu) je administratívny atol na severe Maldiv. Nachádza sa tam miestne letisko na ostrove Hanimádú okolo 20 km od hlavného mesta atolu Kuluduffusi. Atol má 35 ostrovov, z toho 16 obývaných. Počet obyvateľov je 22 489 . Atol riadi Mohamed Didi. Nachádza sa na južnej časti prírodného atolu Thiladunmathí (angl. Thiladhunmathi) a na atole Mámakunudú.
Neobývané ostrovy.
Bodunágósi (Bodunaagoashi), Dafaru Fasgandu, Dorukanduhurá (Dhorukanduhuraa), Fenbóhurá (Fenboahuraa), Hirinaidú (Hirinaidhoo), Hondáfusi (Hondaafushi), Hondaihú (Hondaidhoo), Innafusi (Innafushi), Kamana, Kattalafusi (Kattalafushi), Kajlakunu (Kaylakunu), Kudamuraidú (Kudamuraidhoo), Kudanágósi (Kudanaagoashi), Muiri, Rasfusi (Rasfushi), Ruffusi (Ruffushi), Vaikaramuraidú (Vaikaramuraidhoo), Veligandu
Českobudějovická diecéza

Českobudějovická diecéza je rímskokatolícka diecéza zriadená v južných Čechách 20. septembera 1785 bulou "Cunctis ubique" pápeža Pia VI.. Je súčasťou Českej cirkevnej provincie. Prvým českobudějovickým biskupom bol Jan Prokop Schaaffgotsche. Posledná úprava jej hraníc prebehla roku 1993 pri príležitosti zriadenia plzeňskej diecézy. Súčasným sídelným biskupom je od roku 2015 Vlastimil Kročil. Od roku 2008 má diecéza pomocného biskupa Pavla Posáda.
Pontypool

Pontypool (waleský názov "Pont-y-pŵl") je mesto v tradičnom grófstve Monmouthshire na juhu Walesu.
Mesto má okolo 36 000 obyvateľov. Je považované za priemyselné mesto, s dôrazom na produkciu železa a ocele, uhoľné bane a rozvoj železníc. Neďaleko sa nachádzajú mestá Cwmbran a Newport.
Dubna

Dubna () je mesto v Moskovskej oblasti v Rusku. 
Bola založená v 1. polovici 20. storočia, štatút mesta získala v roku 1956. Žije tu asi 60 tisíc obyvateľov. Mestom preteká najdlhšia rieka Európy Volga. 
Nachádza sa tu Spojený ústav jadrového výskumu v Dubne, medzinárodné výskumné centrum jadrovej fyziky, jedna z najväčších vedeckých inštitúcií v Rusku. Členom ústavu je v súčasnosti aj Slovensko. Sídlo tu má aj spoločnosť MKB Raduga, špecializovaná na vývoj raketových systémov, vďaka tomu sa mestu niekedy hovorí „ruské Silicon Valley“.
V Dubne bolo syntetizované lawrencium, paralelne s jeho syntézou v Berkeley. Podľa Dubny je pomenovaný chemický prvok dubnium.
Diddú (Há Alif)

Diddú (; ) je ostrov na Maldivách a hlavné mesto atolu Há Alif. Počet obyvateľov je 3 468, dĺžka 2 000 metrov, šírka 350 m. Vzdialenosť od hlavného mesta Maldív Male je 302,46 km.
Diddú

Diddú () môže byť ostrov:
Núnu

Núnu (angl. Noonu) je administratívny atol na Maldivách. Hlavné mesto atolu je Manadú. Skladá sa zo 71 ostrovov, z toho 13 je obývaných. Počet obyvateľov je 14 212. Atol riadi Abdulla Khaleel. Nachádza sa na južnej časti prírodného atolu Miladunmadulu.
Obývané ostrovy:
Agila

Agila ("Agil" alebo "Akhila") bol kráľ Vizigótov v Hispánii (549–554).
V priebehu jeho panovania, v roku 551, sa jeho súper o trón Athanagild dohodol s Východorímskym cisárom Justinián I., ktorý poslal do južnej Hispánie (dnes Andalúzia a Murcia) vojsko z Galie, aby zabralo tamojšie majetky.
Ivo Karlović

Ivo Karlović (* 28. február 1979, Záhreb, Chorvátsko) je bývalý chorvátsky profesionálny tenista. S výškou 211 cm je najvyšším hráčom, aký kedy hral na okruhu ATP. Počas svojej kariéry vyhral 8 turnajov ATP v dvojhre a 2 turnaje vo štvorhre.
Povesť.
Povesť Iva Karlovića utrpela po tom, ako vyšli na verejnosť správy o jeho tvrdých raperských pesničkách.
Patty Schnyderová

Patty Schnyderová (* 14. december 1978, Bazilej, Švajčiarsko) je bývalá profesionálna švajčiarska tenistka. Počas kariéry vyhrala 11 turnajov WTA v dvojhre a 5 turnajov vo štvorhre.
Francesca Schiavoneová

Francesca Schiavoneová (* 23. jún 1980, Miláno, Taliansko) je bývalá profesionálna talianska tenistka. Počas kariéry vyhrala 4 turnaje WTA v dvojhre a 7 turnajov vo štvorhre.
Pohár Federácie (FED Cup).
Francesca Schiavoneová reprezentovala tím Talianska v 18 zápasoch Pohára federácie s bilanciou 19-14 v dvojhre a 4-0 vo štvorhre.
Bioštatistika

Bioštatistika alebo biometria je aplikácia štatistiky na mnoho tém v biológii. Má čiastkové aplikácie v medicíne a v poľnohospodárstve.
"Poznámka o terminológii": I keď termíny „bioštatistika“ a „biometria“ sa niekedy používajú ako synonymá, „biometria“ sa viac často používa v biologických alebo poľnohospodárskych aplikáciách a „bioštatistika“ v medicínskych aplikáciách. V starších zdrojoch sa „biometrika“ () používa ako synonymum pre „biometriu“ (), ale tento termín je značne využívaný priemyslom informačných technológií.
Bioštatistika a história biologických názorov.
Bioštatistické zdôvodňovanie a modelovanie boli kritické pri formácii základných teórií modernej biológie. Začiatkom 20. storočia po znovuobjavení práce Mendela, koncepčné medzery vo vysvetlení medzi vedami ako genetika a evolučný darvinizmus viedli k intenzívnej debate medzi biometrikmi ako boli Walter Weldon, Karl Pearson a mendelianmi ako boli Charles Davenport a William Bateson. V 30. rokoch 20. storočia pomohli štatistici a modely postavené na štatistickej logike vyriešiť tieto rozdiely a vytvoriť neo-darvinistickú modernú evolučnú syntézu.
Vedúce postavy pri zakladaní tejto syntézy sa spoliehali na štatistiku a vyvinuli jej použitie v biológii.
Títo jednotlivci a práca iných bioštatistikov, biomatematikov a štatisticky zameraných genetikov pomohla spojiť evolučnú biológiu a genetiku do konzistentného, koherentného celku, ktorý bolo možné začať kvantitatívne modelovať.
Paralelne s týmto celkovým vývojom, D'Arcy Thompson realizoval pioniersku prácu v diele "O raste a forme (On Growth and Form)", ktorá tiež pomohla pridať kvantitatívnu disciplínu do biologického štúdia.
Edukácia a tréningové programy.
Temer všetky edukačné programy v bioštatistike majú postgraduálnu úroveň. Najviac ich poskytujú školy verejného zdravotníctva, spojené so školami medicíny, lesníctva, poľnohospodárstva alebo ako aplikačné zameranie v odboroch štatistiky. V USA majú niektoré univerzity samostatné bioštatistické odbory; mnohé iné popredné univerzity integrovali fakultu Bioštatistiky do Štatistiky (alebo iných) odborov.
Mnohé univerzity obsahujúce ekologický výskum majú bioštatistický kurz, ktorý uvádza koncepty ako testovanie hypotéz pre univariantné a niekedy multivariantné dátové množiny s jednou, dvomi alebo viac vzorkami. Často je to kombinované alebo nasledované nejakým typom kurzu experimentálneho návrhu.
Aplikácie bioštatistiky.
Štatistické metódy začínajú byť integrované do medicínskej informatiky, informatiky verejného zdravotníctva a bioinformatiky.
Súvisiace odbory.
Bioštatistika čerpá kvantitatívne metódy z odborov ako:
Braunauer Rundschau

Braunauer Rundschau je jedno zo 14 regionálnych vydaní novín Oberösterreichische Rundschau a existuje už od roku 1881. Braunauer Rundschau vychádza vždy vo štvrtok v náklade 19 000 kusov a tým dosahuje až 80 percentné pokrytie domácností v regióne Braunau am Inn. Nedeľné vydanie Rundschau, ktoré je zadarmo, dosahuje nákladom 31 520 kusov takmer 90-percentné pokrytie všetkých domácností v okrese. Braunauer Rundschau publikuje o udalostiach zo susedného salzburského Flachgau, ako aj z blízkych bavorských dedín a okolia Salzachu. Regionálne vydanie sa okrem tlače kompletne vytvára v Braunau. Vedúca redakcie je momentálne Monika Raschhoferová.
Ushuaia

Ushuaia je hlavné mesto provincie Tierra del Fuego, Antártida e Islas del Atlántico Sur v južnej Argentíne. Je sídlom departmentu Ushuaia. Leží v Ohňovej zemi, pri prielive Beagle, neďaleko od hraníc s Čile. Pri sčítaní ľudu v roku 2010 malo mesto 56 593 obyvateľov. Aj s predmestiami má Ushuaia v súčasnosti približne 71 200 obyvateľov. Mesto bolo založené v roku 1884. Je považované za najjužnejšie mesto na svete. Vďaka svojej polohe je Ushuaia častou základňou pre výpravy na Antarktídu. Rybolov tvorí významnú časť miestnej ekonomiky.
Geografická poloha.
Ushuaia sa často označuje ako najjužnejšie mesto zemegule (54° 48' južnej zemepisnej šírky). Toto je však spochybňované v Čile, kde je na juh od Ushuaie, na ostrove Navarino rybárska osada Puerto Williams. Puerto Williams má však asi iba okolo 2 000 obyvateľov a nemá mestskú infraštruktúru. Na tom istom ostrove, ešte ďalej na juh, je osada Puerto Toro, kde žije asi 100 osôb.
Podnebie.
Podnebie v Ushuaie je chladné. Priemerná ročná teplota je 5,7°. Najchladnejším mesiacom v roku je júl s priemernými teplotami 1,5° a najteplejším január s teplotami v priemere 9,4°. Zrážky sú tu neveľké v priemere ročne. Je to spôsobené geografickou polohou mesta v zrážkovom tieni za dosť vysokými horskými pásmami.
Biometria

Biometria je aplikácia bioštatistiky pre identifikáciu osôb podľa ich jedinečných fyzických znakov. Biometrické systémy identifikujú priamo osobu. Ide teda o určitú formu elektronického kľúča, kde kľúčom je samotný človek.
Biometria využíva jedinečné a opakovateľne identifikovateľné vlastnosti človeka (odtlačok prsta, črty tváre, DNA, tvar očného pozadia). Jednotlivé biometrické znaky človeka sa prevedú do elektronickej podoby a je s nimi možné narábať, ako s jedinečným kódom. Tieto údaje sú prenositeľné a overiteľné a je ich možné zakomponovať do identifikačných dokladov a pod. Základné biometrické údaje sa používali už skôr (výška, farba očí) napríklad v pasoch. Rozvoj informačných technológií umožnil sledovať aj oveľa zložitejšie šruktúry a tvary.
Biometrické črty.
Výhodou biometrických čŕt na rozdiel od iných spôsobov identifikácie ľudí je ich univerzálnosť (sledovaný znak majú všetci ľudia), jedinečnosť (každý jedinec má črtu jednoznačne rozdielnu) a dá sa jej porovnaním jednoznačne identifikovať, stálosť (tieto črty sú v čase nemenné) - preto nemožno použiť ako črtu farbu vlasov.
Čítanie biometrických čŕt.
Pri čítaní musí byť zabezpečená:
Bezštrbinový spektrograf

Bezštrbinový spektrograf je spektrograf bez štrbiny v ohniskovej rovine objektívu, takže na kolimátor dopadá všetko žiarenie sústredené do ohniska ďalekohľadu. Pretože štrbina spektrografu veľmi znižuje jeho optický výkon, bezštrbinový spektrograf je určený na fotografovanie spektier planetárnych hmlovín (nebulárny spektrograf), komét a pod. Zároveň utvára spektrá aj iných objektov nachádzajúcich sa v zornom poli ďalekohľadu. Obyčajne sa bezštrbinový spektrograf buduje v hlavnom ohnisku dostatočne svetelného ďalekohľadu. 
Zložitejším typom je bezštrbinový spektrograf pri dvojmetrovom reflektore MacDonaldovho observatória. Lúče z hlavného zrkadla dopadajú na hranol, kde sa odrážajú od malej pohliníkovanej plochy, dopadajú na kolimačné zrkadlo, z ktorého prechádzajú hranolom z flintového skla. Rozložené svetlo sa fotografuje svetelnou Schmidtovou komorou. Priemer poľa tohto bezštrbinového spektrografu je 38 uhlových minút. Všeobecne sa v ohniskovej rovine bezštrbinového spektrografu (na fotografickej platni) vytvárajú monochromatické obrazy pozorovaných objektov. Pri fotografovaní spektier plynových hmlovín, ktoré žiaria len v niekoľkých úzkych spektrálnych oblastiach, sa na platni objavia monochromatické obrazy. Z nich možno napr. odvodiť, v ktorých oblastiach žiaria jednotlivé časti hmloviny. Zjednodušený bezštrbinový spektrograf je objektívový hranol, ktorý sa dáva pred objektív ďalekohľadu, pričom odpadá štrbina i kolimátor, pretože zväzok lúčov z objektov na oblohe dopadajúci na hranol je už rovnobežný.
SEO

Seo môže byť:
SEO môže byť:
Bháskará (družica)

Bháskará alebo SEO (z angl. "Satellite for Earth Observations" - družica na pozorovanie Zeme) bola druhá indická družica vypustená sovietskou nosnou raketou, určená na televízne a mikrovlnné snímkovanie Zeme s cieľom predpovedať živelné pohromy. Štartovala 7. júna 1979 na dráhu 519-541 km, so sklonom 50,67°, obežnou dobou 95,17 min. Hmotnosť 444 kg. Druhá družica tejto série štartovala 20. novembra 1981 s rovnakým poslaním.
Tommy Haas

Thomas "Tommy" Mario Hass (* 3. apríl 1978, Hamburg, Nemecko) je bývalý nemecký tenista. 13. mája 2002 mu patrila druhá priečka v rebríčku ATP. Je víťazom 15 turnajov v dvojhre a jedného turnaja vo štvorhre. Medzi jeho najväčšie úspechy patrí strieborná medaila z Olympiády v Sydney 2000.
Kariéra.
S tenisom začal Tommy ako štvorročný, mal svoju vlastnú verziu. Keď jeho otec rozpoznal jeho talent, stal sa jeho trénerom. V piatich rokoch vyhral svoj prvý mládežnícky turnaj v Hamburgu, krátko nato v Mníchove. Je zároveň dvojnásobným mládežníckym víťazom Rakúskych majstrovstiev, Nemeckých majstrovstiev a Európskych majstrovstiev.
V 13 sa presťahoval na Floridu a začal trénovať v Bollettieriho Akadémii, samotný Nick Bollettieri bol ohromený jeho talentom. Bol považovaný za jedného z najnadanejších hráčov na okruhu, ale svoje predpoklady nenaplnil, kvôli jeho častým zraneniam.
Blok s

Blok s je blok periodickej tabuľky chemických prvkov, ktorý sa skladá z dvoch skupín, alkalické kovy a kovy alkalických zemín vrátane vodíka a hélia.
Tieto prvky majú elektróny s najvyššou energiou umiestnené v orbitáloch s. S výnimkou vodíka a hélia, veľmi ochotne tieto elektróny uvoľňujú pri vzniku katiónov. Hélium patrí medzi inertné plyny a nie sú známe žiadne jeho zlúčeniny.
Ostatné prvky bloku sú veľmi reaktívne, ide o silné redukčné činidlá. Reagujú prudko s vodou, okrem horčíka a berýlia za vzniku vodíka a príslušného hydroxidu, preto musia byť udržiavané pod vrstvou inertného uhľovodíku alebo pod argónom.
Bháskará

Bháskará môže byť:
PSP

PSP môže byť:
Blok p

Blok p je blok periodickej tabuľky, ktorý sa skladá z posledných šiestich skupín (13.-18. skupina) prvkov okrem hélia, ktoré patrí do bloku s.
V základnom stave majú tieto prvky elektróny s najvyššou energiou umiestnené v orbitáloch p. Tento blok prvkov obsahuje ako jediný nekovy, polokovy i kovy a takisto obsahuje ako jediný plynné, kvapalné a tuhé prvky.
Blok d

Blok d je je blok periodickej tabuľky chemických prvkov, ktorý obsahuje prvky, ktoré v základnom stave majú elektróny na najvyššej hladine v orbitáli d. Valenčné elektróny týchto prvkov zapĺňajú d orbitály, z čoho vyvodzujeme, že sú to prvky d bloku. Do d bloku zaraďujeme všetky prvky vedľajšej skupiny B, teda prvky od I.B až VIII.B periodickej sústavy prvkov. Často sú nazývané aj prechodné prvky. V bloku d sa vyskytujú iba kovy.
Blok f

 
Blok f je blok periodickej tabuľky chemických prvkov, ktorý obsahuje prvky, ktorým sa hovorí aj vnútorne prechodné prvky. Tieto prvky majú v základnom stave elektróny s najvyššou energiou v orbitáli f. Valenčné elektróny týchto prvkov zapĺňajú f orbitály, z čoho vyvodzujeme, že sú to prvky f bloku. Do f bloku zaraďujeme lantanoidy a aktinoidy. 
Lantanoidy (chemické prvky za La): Ce, Pr, Nd, Pm, Sm, Eu, Gd, Tb, Dy, Ho, Er, Tm, Yb, Lu
Aktinoidy sú (chemické prvky za Ac) : Th, Pa, U, Np, Pu, Am, Cm, Bk, Cf, Es, Fm, Md, No, Lr
Blok g

Blok g je hypotetický blok v periodickej tabuľke chemických prvkov. V tomto bloku zatiaľ neboli objavené ani pripravené žiadne prvky. Prvý prvok tohto bloku má protónové číslo 121 a systematický názov unbiunium. Prvky v tejto oblasti by mali byť veľmi nestabilné s veľmi krátkym polčasom rozpadu, hoci prvok s protónovým číslom 126 by sa mal nachádzať v ostrove stability.
Tána

Tána () je písmo, ktorým sa zapisuje maldivčina (dhivehi). Je to písmo veľmi podobné arabskému písmu.
1 Slovenský prepis je vytvorený analógiou k prepisu arabčiny podľa článku v časopise Slovenská reč 2005.
Pleva

Pleva môže byť:
Guvernorát (Egypt)

Guvernorát (arab. "muháfada/muháfaza"; nepresný preklad "provincia", staršie preklady "gubernia" alebo "gouvernement") je najvyššia administratívna jednotka Egypta.
Egypt sa (po zmenách v roku 2011) delí na nasledujúce guvernoráty.
Od apríla 2008 do apríla 2011 existovali tieto ďalšie guvernoráty:
Egyptská výslovnosť je uvedená v zátvorke, ak je odlišná od výslovnosti spisovnej arabčiny.
Káhira (guvernorát)

Káhira () je jeden z guvernorátov Egypta. Jeho hlavným mestom je hlavné mesto Egypta, Káhira. 
Niekedy sa uvádza, že je mesto Káhira totožné s celým guvernorátom Káhira. Alternatívne sa uvádza, že je guvernorát Káhira (urbanisticky, t.j. nie vyslovene územnosprávne) rozdelený na 4 mestá: Káhira, Nová Káhira (=Al-Káhira al-Džadída), Aš-Šurúk a Madína Badr, pričom ale piate mesto - nové, zatiaľ nepomenované hlavné mesto Egypta - je vo výstavbe.
Al-Iskandaríja

Al-Iskandaríja môže byť:
Al-Ismáílíja

(Al-)Ismáílíja (iné prepisy: (Al-)Ismá’ílíja, Al-)Ismáílijja) môže byť:
Ismáílíja alebo ismá’ílíja môže byť aj jedna z islamských siekt, synonymá: ismáílovci, ismailiti, sekta siedmich, (as-)sab’íja, pozri ismáílíja (sekta)
Al-Ismáílíja (guvernorát)

Al-Ismáílíja (iný prepis: Al-Ismá’ílíja; "Muháfada al-Ismá’ílíja") je egyptský guvernorát. Nachádza sa na severe Egypta. Jeho rozloha je 1 442 km2, v roku 2004 tu žilo 844 091 obyvateľov. Hustota obyv. vtedy bola 585 ob./km2. Hlavným mestom guvernorátu je rovnomenné mesto Al-Ismáílíja.
Al-Buhajra

Al-Buhajra ( "Muháfada al-Buhajra", po staroegyptsky "S'Albufera") je egyptský guvernorát. Nachádza sa na severe krajiny. Jeho rozloha je 10 129 km², v roku 2004 tu žilo 4 604 443 obyvateľov. Hustota obyvateľstva vtedy bola 455 obyv./km². Nachádza sa tu ťažobne významná lokalita Wádí an-Natrun, kde sa ťaží nátron. Hlavným mestom guvernorátu je Damanhur (lat. Hermopolis Parva).
Al-Wádí al-Džadíd

Al-Wádí al-Džadíd ( "Muháfada Al-Wádí al-Džadíd", egyptská výslovnosť: "El-Wádí el-Gedíd") je rozlohou najväčší, no podľa počtu obyvateľov a hustoty obyvateľstva najmenší egyptský guvernorát. Nachádza sa v západnej a juhozápadnej časti krajiny. Tvorí časť južných hraníc Egypta so Sudánom a časť hraníc s Libyou. Jeho rozloha je 376 505 km2, v roku 2004 tu žilo 166 211 obyvateľov. Hustota obyvateľstva vtedy bola 0,44 ob./km2. Hlavným mestom guvernorátu je mesto Charga, ktoré sa nachádza v rovnomennej oáze.
Al-Bahr al-Ahmar

Al-Bahr al-Ahmar ( - "Guvernorát Červené more") je egyptský guvernorát. Nachádza sa vo východnej a juhovýchodnej časti krajiny medzi riekou Níl a Červeným morom. Tvorí časť južných hraníc Egypta so Sudánom. Jeho rozloha je 203 685 km², v roku 2004 tu žilo 185 526 obyvateľov. Hustota obyvateľstva bola vtedy 0,9 obyv./km². Hlavným mestom guvernorátu je známe turistické a rekreačné centrum Hurgada.
Kafr aš-Šajch

Kafr aš-Šajch môže byť:
Kafr aš-Šajch (guvernorát)

Kafr aš-Šajch ( "Muháfada Kafr aš-Šajch", egyptská výslovnosť "Kafr eš-Šéch") je egyptský guvernorát, nachádza sa na severe krajiny pozdĺž západnej vetvy Nílu. Kedysi býval súčasťou guvernorátu Al-Garbíja, dnes sa tu nachádzajú významné strediská priemyslu. Spracúva sa tu bavlna, ryža a ryby. Nachádza sa tu aj významná univerzita. Hlavné mesto guvernorátu je Kafr aš-Šajch.
Sawhádž

Sawhádž (سوهاج , egyptská výslovnosť "Sóhág/Sóhádž", niekedy sa prepisuje ako "Suhadž") môže byť:
Sawhádž (guvernorát)

Sawhádž (, egyptská výslovnosť "Sóhág", niekedy sa prepisuje ako "Suhadž") je jeden z egyptských guvernorátov. Jeho hlavné mesto sa takisto volá Sawhádž. Nachádza sa v južnej časti krajiny pozdĺž údolia rieky Níl.
Instytut Astronomiczny Uniwersytetu Wrocławskiego

Instytut Astronomiczny Uniwersytetu Wrocławskiego je astronomické observatórium univerzity vo Wrocławi s pozorovacou stanicou v Bialkowe (+17°05,3'; +51°06,7'; 120 m). Založené bolo roku 1790. Zameriava sa na premenné hviezdy, heliofyziku, astrometriu komét a planétok, nebeskú mechaniku a kozmickú fyziku.
Bidelmanova hviezda

Bidelmanova hviezda je héliová premenná hviezda, ktorá je celkom bez vodíka. Vodík sa v nej premenil termonukleárnymi reakciami na hélium.
Bárah

Bárah () je jedným z obývaných ostrovov na atole Há Alif. Počet obyvateľov je 1 659, dĺžka ostrova 2 400 m, šírka 1 500 m. Vzdialenosť od hlavného mesta Male je 293,19 km.
Berinmadú

Berinmadú () je jedným z obývaných ostrovov na atole Há Alif. Počet obyvateľov je 175, dĺžka ostrova 650 m, šírka 320 m. Vzdialenosť od hlavného mesta Male je 321,83 km.
Filladú

Filladú () je jedným z obývaných ostrovov na atole Há Alif na Madivách. Počet obyvateľov je 932, dĺžka ostrova 5 850 m, šírka 1 450 m. Vzdialenosť od hlavného mesta Male je 300,23 km.
Hatifusi

Hatifusi () je jedným z obývaných ostrovov na atole Há Alif na Maldivách. Počet obyvateľov je 260, dĺžka ostrova 270 m, šírka 170 m. Vzdialenosť od hlavného mesta Male je 322,37 km.
Hórafusi

Hórafusi () je jedným z obývaných ostrovov na atole Há Alif na Maldivách. Počet obyvateľov je 2 782, dĺžka ostrova 1 750 m, šírka 450 m. Vzdialenosť od hlavného mesta Male je 316,95 km.
Ihavandú

Ihavandú () je jedným z obývaných ostrovov na atole Há Alif na Maldivách. Počet obyvateľov je 2 540, dĺžka ostrova 860 m, šírka 880 m. Vzdialenosť od hlavného mesta Male je 312,83 km.
František Kupka

František Kupka (* 23. september 1871, Opočno, Česko† 24. jún 1957, Puteaux, Francúzsko) bol významný český maliar a grafik, jeden zo zakladateľov moderného abstraktného maliarstva, člen Abstraction-Création. Jeho vzťah k hudbe sa podieľal na vzniku a realizácii ďalšieho nového výtvarného smeru – orfizmu, teda smeru, ktorý približoval maliarstvo iným umeniam (hudba, poézia). Prevažnú časť života prežil vo Francúzsku. František Kupka bol aj grafik – ilustrátor. Svojim dielom sa výraznou mierou zapísal do dejín českej a svetovej grafickej tvorby.
Životopis.
Narodil sa ako najstaršie z piatich detí v rodine notárskeho úradníka v Opočne. Mladosť prežil v Dobruške pod Orlickými horami, kde sa vyučil za sedlára, ale už vtedy maľoval vývesné štíty a obrázky svätých. Mal veľký maliarsky talent, preto sa na príhovor rodinného priateľa nevenoval svojmu remeslu ale poslali ho najprv do remeselníckej školy v Jaroměři (1886).
Neskôr sa dostal na pražskú Akadémiu (1887), kde študoval ako žiak profesora Sequensa až do roku 1891, potom odišiel do Viedne. Vo Viedni zostal až do roku 1895, kedy ho poslali ako štipendistu do Paríža, kam sa dostal okľukou cez severnú Európu.
Počas štúdií na L’école des Baux-Arts sa živil maľovaním plagátov, vyučoval náboženstvo a dokonca vystupoval ako špiritistické médium (bol priaznivcom teozofie, východných filozofií a mysticizmu). V roku 1914 odišiel dobrovoľne na front. V bitke pri rieke Aisne ho zranili, neskôr dostal vyznamenanie Rádom dôstojníka Čestnej légie a za svoje zásluhy v armáde získal hodnosť kapitána. Pomáhal organizovať česko-slovenské légie vo Francúzsku, po návrate do Paríža, kde založil takzvanú Českú kolóniu, ktorej predsedom sa neskôr stal. Po vojne ho vymenovali za profesora pražskej Akadémie, kde v roku 1920 aj prednášal. Neskôr prednášal aj v Paríži, kde vyučoval československých štipendistov.
Počas svojho života usporiadal mnoho výstav a získal mnohé ocenenia za svoje diela. Väčšinu svojho života strávil na parížskom predmestí Puteaux, kde aj 24. júna 1957 zomrel.
Dielo.
Celé dielo Fratiška Kupku sa do svojej konečnej podoby utváralo od začiatočného popisného realizmu cez vplyvy doznievajucich maliarskych tendencií a smerov až ku konečnému vyústeniu do abstrakcie. Samotná abstraktná tvorba Františka Kupku mala svoj špecifický vývoj a zákonitosti. Šlo v nej o spracovanie témy pohybu. Až do roku 1930 boli základom jeho nefiguratívnych obrazov realistické podklady, vrcholné obdobie Kupkovej tvorby však predstavuje takzvaná "čistá abstrakcia". Dôležitú úlohu zohral Kupkov vzťah k hudbe, ktorý viedol k rozvinutiu výtvarného smeru – orfizmu. Diela Františka Kupku boli vystavované na mnohých výstavách v Česku aj v zahraničí. Doteraz najväčšou prehliadkou jeho tvorby bola výstava v Japonsku v roku 1994. V roku 1998 sa uskutočnila posledná rozsiahla domáca výstava v Národnej galérii v Prahe.